tomron87/hebrew-wikipedia-sentences-corpus huggingface dataset:
כדי לאפשר את הצגת הקלטת הזו במכשיר VHS נעשה שימוש במתאם שממדיו זהים לקלטת רגילה, והוא מכיל בתוכו את הקלטת המוקטנת.
מפעם לפעם, כאשר נעשה שימוש מרובה במכשיר הווידאו, מצטבר לכלוך על ראשי הווידאו והאודיו אשר גורם לאותות הקול והתמונה להיות בלתי ברורים או משובשים לחלוטין, כאשר מנגנים קלטת וידאו.
מקורות הלכלוך הם לרוב כתוצאה מחלקיקים שנוצרים עקב שחיקה והתפוררות של סרטים מגנטיים ולעיתים גם כתוצאה מאבק שמצטבר בתוך המכשיר.
על מנת לפתור בעיה זו, פותחו קלטות ניקוי מיוחדות למכשירי VHS ובהן סרט עשוי מבד מיוחד.
לעיתים קלטות אלו היו נמכרות כערכה יחד עם חומר ניקוי נוזלי שאותו צריך היה להזריק אל תוך פתח מילוי ייעודי בקלטת טרם הניקוי.
על מנת לנקות את ראשי המכשיר, יש להכניס את קלטת הניקוי לתוכו, לנגן אותה במשך מספר שניות ולאחר מכן להוציאה מן המכשיר.
הופעת ה-VHS שינתה הרגלי צפייה, יצרה מוסדות חדשים ושינויים רבים בתחום תעשיית הבידור.
האפשרות להקליט תוכניות טלוויזיה ולצפות בהן בשעה הנוחה לצרכן בלי האילוץ לצפות בתוכנית בזמן ששודרה שינתה את הרגלי הצפייה.
בשלב שני החלו להופיע ספריות וידאו, דבר שהייתה לו השפעה גדולה אף יותר, ואפשרה לצרכנים לצפות בסרטים בלי להיות תלויים בהחלטת בעלי בתי הקולנוע בעיר מגוריהם.
במקביל לירידה המתמשכת בצפייה בסרטים באולמות הקולנוע שנגרמה מעליית ההיצע בשידורי הטלוויזיה כמו גם מהאפשרות לצפות בסרטים בבית בעזרת הווידאו, נפתח לאולפני הסרטים ערוץ הכנסות נוסף, ממכירת והשכרת קלטות, הכנסות שהאריכו מאוד את משך הזמן בו סרט מסוים מייצר הכנסות, עוד זמן רב אחרי שהסרט ירד מהאקרנים בבתי הקולנוע.
סוגים חדשים של סרטים, שהתאימו פחות להצגה בקולנועים מסיבות שונות, יכלו להצליח בשוק הווידאו.
בין סוגים אלו ניתן למנות "סרטי פולחן", ובמידה רבה יותר סרטים פורנוגרפיים, תעשייה שבין 1982 ועד הופעת האינטרנט וה-DVD בסוף המאה ה-20, הייתה מבוססת כמעט לחלוטין על הפצת תוצרתה בפורמט VHS.
בטרמינולוגיה המקובלת באנגלית, המעבר מהפצה בבתי הקולנוע ל-VHS נחשב לסיום "תור הזהב של הפורנוגרפיה" .
עולם תוכן וצרכנות נוסף שנולד עם הופעת ה-VHS היה קלטות לילדים.
מלבד סרטי קולנוע לילדים והקלטות של הצגות ילדים שהופצו כך, הופקו תכנים ספציפיים לקלטות וידאו לצריכה ביתית.
תחום שבישראל הגיע לשיאו בשנות התשעים של המאה ה-20, שהביאו פתרון טלוויזיוני לילדים קטנים מחוץ לרצועת השידור לילדים של הטלוויזיה החינוכית, טרם הקמתם של ערוצים לגיל הרך.
בין תכנים אלו נכללות סדרות חינוכיות/לימודיות (כגון בייבי איינשטיין) ותוכניות בידור לילדים (לרוב שירי ילדים על רקע אנימציה או בהגשת שחקן/בדרן המגלם דמות בסיפור מסגרת ובליווי ילדים-שחקנים).
האמונה שגלגול הסרט לאחור (rewinding) תורם לבלאי מואץ של מערכות VHS הביאה להופעת מכשירים ייעודיים לגלגול הסרטים לאחור ("rewinders").
בנוסף לצרכנים שהאמינו שעל ידי כך הם מאריכים את חיי המערכת, ספריות וידאו השתמשו ב-rewinders כדי להחזיר אחורה סרטים שהלקוח ששאל אותם לא החזיר לאחור, לעיתים תוך חיוב הלקוח בתשלום נוסף.
בדרך כלל המכשירים הללו גילגלו את הסרט לאחור מהר יותר מאשר המערכת עצמה.
מחירה הזול יחסית של מערכת VHS, ובייחוד המחיר הזול של קלטות ריקות, וכן תפוצתה הגדולה, הביאו לשימוש מעניין: החל מאמצע שנות ה-80 של המאה ה-20, מחשבים אישיים החלו להיות מצוידים בכוננים קשיחים.
מערכות גיבוי נתונים אמינות במחיר סביר לא הופיעו למשך מספר שנים, ובעלי מחשבים שרצו לגבות את הכונן הקשיח נאלצו להשתמש בדיסקטים.
מספר יצרנים ייצרו כרטיסי הרחבה למחשב אישי שהתממשקו עם מערכת ה-VHS והפכו אותה למערכת גיבוי, בקיבולת של כ-2 גיגהבייט לקלטת - נפח עצום בתקופה שהכוננים עצמם היו בנפח של עשרות עד מאות ספורות של מגהבייט.
מערכות אלו מעולם לא זכו לתפוצה רחבה במערב, אבל החל מאמצע שנות ה-90 של המאה ה-20 הן היו פופולריות ברבות מהמדינות העצמאיות שנוצרו בעקבות התפרקות ברית המועצות.
לסטנדרט ה-VHS הופיעו עם השנים וריאציות שונות, הן במבנה הפיזי של הסרט והקלטת, והן בפורמט ההקלטה.
Thin VHS: הקלטת זהה, אבל נעשה שימוש בסרט דק יותר שמאפשר שימוש בסרט וזמן הקלטה ארוכים יותר
VHS-C: פורמט של קלטות קטנות יותר בשימוש במצלמות וידאו.
הקלטת שני ערוצי אודיו במקום אחד, עדיין בהקלטה ליניארית על שפת הסרט.
פורמט זה היה תואם לאחור, אך אף על פי שסיפק צליל סטריאופוני, איכות הצליל לא הייתה מספקת.
הייתה וריאציה לפורמט זה בשם "סטריאו דולבי.
VHS Hi-Fi: הוצג ב-1984 והציע שיפור משמעותי באיכות האודיו, תוך שמירה על תאימות לאחור עם קלטות שהוקלטו בסטנדרט הקודם ומכשירים ישנים.
הפך לסטנדרט המוביל - תוך זמן מה כל המכשירים החדשים תמכו בסטנדרט זה.
VHS-HQ: מספר שיפורים באלקטרוניקה של הטיפול באות, הוצג על ידי JVC ב-1985, אך עקב התנגדות החברות האחרות שנבעה מהגדלת העלות, הסטנדרט לא זכה לתפוצה רחבה
סטנדרט שהוצג על ידי JVC ב-1987. שינויים של ממש באופן בו מוקלט האות שיפרו את איכות התמונה, במחיר של ויתור על תאימות לאחור עם VHS.
הסטנדרט לא זכה לתפוצה רחבה.
W-VHS: גרסת הפרדה גבוהה (High Definition), תומך גם בווידאו תלת־ממדי.
D-VHS: גרסה דיגיטלית, ניתן להקליט עד 21 שעות בקלטת.
VRML (ראשי תיבות של Virtual Reality Modeling Language ועד שנת 1995 כראשי התיבות של Virtual Reality Markup Language) הוא תקן פורמט לקבצים לייצוג גרפיקה וקטורית אינטראקטיבית תלת־ממדית שתוכננה במיוחד כדי שתתאים לרשת WWW.
פורמט זה הוחלף על ידי X3D .
VRML הוא קובץ טקסט בפורמט שבו, למשל, קודקודים וקשתות עבור מצולע תלת־ממדי ניתנים לציון יחד עם צבע פני המשטח, מפוי ה-UV של המרקם, הבוהק, השקיפות וכו'.
כתובות URL ניתן לשייך לרכיבים גרפיים כך שדפדפן האינטרנט יוכל להביא דף אינטרנט או קובץ VRML חדש מהרשת בזמן שהמשתמש מקיש על רכיב גרפי מסוים.
אנימציות, קולות, תאורה והיבטים אחרים של העולם הווירטואלי יכולים לקיים אינטראקציה עם המשתמש או יכולים להיות מופעלים על ידי אירועים חיצוניים כמו למשל מוני זמן.
צומת תסריט מיוחד (script file) מאפשר תוספת של קוד (למשל ב-Java או JavaScript) לקובץ VRML.
קובצי VRML נקראים בדרך כלל "עולמות" ויש להם סיומת .
קובצי VRML נכתבים כטקסט רגיל ובדרך כלל נדחסים היטב באמצעות gzip מה שמאפשר העברה יעילה ומהירה של הקבצים (כמה קובצי gzip משתמשים בסיומת wrz.* ).
תוכנות מידול תלת־ממדיות רבות יכולות לשמור עצמים או סצנות בפורמט VRML.
קונסורציום Web3D נוצר כדי לקדם את הפיתוח המשותף של הפורמט.
VRML וממשיכו X3D התקבלו כתקנים בינלאומיים על ידי ארגון התקינה הבינלאומי (ISO).
הגרסה הראשונה של VRML נכתבה בנובמבר 1994. גרסה זו נבעה והייתה קרובה מאוד לתוכנת ה-Open Inventor שפותחה במקור על ידי SGI .
שפת VRML הוחלפה כעת על ידי X3D .
הופעה, פופולריות ושדרוג טכני לפורמט מתחרה
המונח VRML הוטבע על ידי דייב ראגט במאמר שנקרא "הרחבת WWW לתמיכה במציאות מדומה בלתי תלוית פלטפורמה" שהוגש לוועידת האינטרנט הראשונה בשנת 1994. בשנת 1997 יצאה גרסה חדשה של הפורמט - VRML97 (הידוע גם בשם VRML2 או VRML 2.0) והפך לסטנדרט.
VRML עורר עניין רב, אך מעולם לא זכה לשימוש נרחב.
אחת הסיבות לכך עשויה להיות מחוסר ברוחב פס המתאים ליישומים גרפיים באותה תקופה.
VRML היה בשימוש בעיקר במוסדות חינוך ומחקר אשר בהם מפרט פתוח מוערך ביותר.
VRML הונדס מחדש כ- X3D רשק ברובו בעל תאימות לאחור עם VRML.
VRML נמצא בשימוש רחב כפורמט לחילופי מודלים תלת־ממדים, בעיקר עבור מערכות CAD.
יישום חינם פתוח של VRML ניתן למצוא ב- OpenVRML אשר הספריות שלו יכולות לשמש כדי להוסיף תמיכת VRML ו- X3D ליישומים שונים.
תוסף + GTK זמין כדי ליצור עולמות VRML/X3D על דפדפני רשת.
המפלגה מגדירה את עצמה כנוצרית-דמוקרטית אך תוארה כלאומנית.
עם היווסדה, תמכה המפלגה בחירות מקדונית מיוגוסלביה הסוציאליסטית.
המפלגה הובילה קו פרו-אירופאי ופרו-נאט"ו, אולם היא מתנגדת לדרישה (שמובילה יוון) לשינוי השם של המדינה.
אחרי הבחירות הראשונות שנערכו ב-1990, VMRO–DPMNE הייתה למפלגה החזקה ביותר בפרלמנט.
אולם מכיוון שלא היו לה את רוב המושבים, היא לא הרכיבה את הממשלה.
עובדה זו הכריחה אותה ליצור קואליציה עם מיעוט אלבני, אך היא סירבה לעשות כן.
המפלגה החרימה את הבחירות השניות שנערכו ב-1994 בטענה על זיופים בסיבוב הראשון.
אולם לאחר זכייה בבחירות 1998 הפתיעה בכינון קואליציה עם מפלגה אתנית אלבנית - "המפלגה הדמוקרטית של האלבנים" .
מועמד המפלגה, ג'ורג' איבנוב, נבחר ב-2009 לנשיא מקדוניה הצפונית.
באותה השנה ניצחה המפלגה ב-65 רשויות מקומיות (מתוך 84).
בבחירות שנערכו בשנת 2016, קיבלה המפלגה 38.16% מהקולות ונשארה המפלגה הגדולה ביותר, אך לשם שינוי ולראשונה מאז 2006, נשארה באופוזיציה.
ניקולה גרואבסקי, שהיה אחד ממנהיגי המפלגה, הואשם במאי 2018 במספר פרשות שחיתות שלטונית, נשפט ונידון לשנתיים מאסר.
הוא ברח מהמדינה וקיבל מקלט מדיני בהונגריה.
ביולי 2020 הוא סולק מכל תפקידיו במפלגה.
בקרת זהויות בין-לאומי וירטואלי הוא אוסף של בקרת זהויות בין-לאומי של אישים או ישות אחרת שמוכל בגופי בקרת זהויות אחרות, בעיקר ספריות לאומיות ומוזיאונים.
העוצמה של ה־VIAF היא במזהה יחיד שמחובר למזהים בספריות שונות ומאפשר במזהה אחד להגיע להרבה אוספים של האובייקט.
ה־VIAF הוא וירטואלי ומאפשר גם ליחידים להגיע למזהה באופן עצמאי דרך האינטרנט.
ה־VIAF מנוהל על ידי OCLC, והוא תוצר של עבודה משותפת שבוצעה על ידי הספרייה הלאומית של גרמניה, ספריית הקונגרס, ושירות זהויות WorldCat שפותח על ידי OCLC בשנת 2003. בשנת 2007 הצטרפה לפרויקט הספרייה הלאומית של צרפת ובשנת 2012 השירות נפתח לכולם.
הספריות העיקריות שמשתתפות בפרויקט זה הן:
VK הוא שמה של חברת טכנולוגיה רוסית, מחזיקה בבעלות על הרשת החברתית "Vkontakte" (VK) ו-"OK.ru" (Odnoklassniki.ru) ומספקת שירותי חיפוש מידע, פרסום באינטרנט, רשת חברתית מקוונת ומפעילה גם מספר רב של מוצרים ושירותים ברשת האינטרנט ועיקר הכנסותיה מגיע מפרסום.
נחשבת לאחת מחברות האינטרנט הגדולות ברוסיה.
VKontakte הוא השירות הפופולרי ביותר של הקבוצה.
הממוצע החודשי של המבקרים ברשת החברתית עמד על 72 מיליון משתמשים ברבעון השני של 2021. היא היוותה 35% מהגידול בהכנסות הכוללות של החברה, שעלו ב־17.4% בהשוואה לתקופה המקבילה אשתקד (2020), ל־29.99 מיליארד רובל רוסי.
מנכ"ל החברה הנוכחי הוא ולדימיר קוריינקו והיא בבעלות חברת USM Holdings ואלישר אוסמנוב.
החברה הוקמה ב-1 בינואר 2005 כ"Digital Sky Technologies" על מנת לנהל את שירות "Mail.ru", מייסדיה היו יורי מילנר, גריגורי פינגר ודמיטרי גרישין.
במאי 2017 מגזין פורבס דירג את החברה במקום ה-97 בדירוג מאה החברות החדשניות בעולם.
בספטמבר 2018 החברה חתמה על הסכם שיתוף פעולה עם חברת עליבאבא.
ב־2010 שינתה החברה את שמה ל"קבוצת Mail.ru" וב-2021 נערך מיתוג מחדש במסגרתו קבוצת Mail.ru שינתה את שמה ל-VK.
רוב הפרויקטים של הקבוצה ישתנו גם הם: יושק שירות המוזיקה "VK Music".
מוצרי הפרסום יושקו תחת המותג "VK פרסומת".
יושק שירות ההודעות "VK הודעות" ושירות המשחקים "VK Games".
בנוסף יושק וידאו אחיד של כל שירותי הקבוצה בשם "VK Video".
אי אס אקס אי היא מערכת הפעלה המיועדת לשימוש בשרתי וירטואליזציה.
המערכת פותחה על ידי צוות הפיתוח של חברת VMware בשנת 2001.
למערכת ההפעלה מרכז נתונים המהווה את סביבת הניהול הראשית בה ניתן להוסיף ולהסיר תחנות ושרתים וירטואליים, להגדיר את המשאבים של כל אחד ולנהל את מערכות ההפעלה.
מארח בעל מעבד עם שתי ליבות ומעלה.
4 ג'יגה בייט זיכרון גישה אקראית (RAM).
מארח בעל כרטיס רשת אחד לפחות.
Vmware ESX: פלטפורמת הווירטואליזציה של השרתים הארגוניים של VMware, מערכת ההפעלה שלה מבוססת על הפצת 2.6 Red Hat וניתנת לניהול באמצעות ממשק שורת הפקודה.
הפלטפורמה אינה תומכת במערכות הפעלה Windows Server 2012 ו-Windows 8 והפיתוח שלה הופסק מיד לאחר השקת גרסה 5.
Vmware ESXI: פלטפורמת ווירטואליזציה לניהול שרתים ארגוניים, בעלת תמיכה רחבה במערכות הפעלה מבית מיקרוסופט, לינוקס ו-BSD, ניתן להשתמש בה ללא צורך ברכישת רישיון vCenter והחל מגרסה 5 זו הגרסה היחידה שזמינה להורדה.
+מאפייניםESXESXIאימות מול Active Directoryקייםקייםהודעות Syslog מאובטחותלא קייםקייםתמיכה ב-vMAקייםקייםService Consoleקייםלא קייםגישה דרך דפדפן האינטרנטלא קייםקייםניטור של משאבי החומרהנדרשת תוכנה חיצוניתקיים
VII הוא אלבום הבכורה של הזמרת-יוצרת האמריקאית טייאנה טיילור.
האלבום יצא לאור ב-4 בנובמבר 2014 על ידי חברות התקליטים GOOD Music ודאף ג'אם.
האלבום הגיע למקום ה-19 במצעד הבילבורד 200.
מדינהתאריך יציאהפורמטחברת תקליטיםמקורעולם22 ביוני 2020הזרמת מוזיקה • הורדה דיגיטליתGOOD • דאף ג'אם • דה איילנד דף ג'אם מיוזיק גרופ
VIPER (Volatiles Investigating Polar Exploration Rover) הוא רובר ירחי של נאס"א שהיה אמור להיות משוגר לקוטב הדרומי של הירח בחודש נובמבר 2024. אולם ביולי 2024 הודיעה נאס"א על ביטול הפרויקט.
מטרתו העיקרית של הרובה הייתה לחפש מים על הירח כדי לאפשר שהיה ממושכת של אנשים על הירח.
הרובר הוא חלק מתוכנית ארטמיס של ארצות הברית שמטרתה להנחית בני אדם על הירח בשנת 2024.
נאס"א הקצתה 199.5 מיליון דולר לצורך בניית הרובר לחברת אסטרובוטיק (Astrobotic) מהעיר פיטסבורג שבמדינת פנסילבניה שבארצות הברית.
באוגוסט 2024 הודיעה נאס"א שתשקול ניסיון להציל את הפרויקט מביטול, באמצעות שיתוף של חברות מהשוק הפרטי.
VHL-B היא כינויה של אליפות ליגת ההוקי הבכירה .
הליגה נחשבת לליגה השלישית בחשיבותה בהוקי קרח הרוסי (אחרי ליגת ההוקי הקונטיננטלית וליגת ההוקי הבכירה).
חלק מהמועדונים המופיעים בה הם מועדוני מילואים של קבוצות KHL ו-VHL.
מ-23 באוגוסט 2011, ועד סוף עונת 2014/15, היא נקראה ליגת ההוקי הרוסית ולפני תחילת העונה החדשה, כאשר הזכויות לארח את האליפות לידי VHL, ב-29 ביולי 2015, הליגה קיבלה את שמה הנוכחי אליפות ליגת ההוקי הבכירה.
קבוצה עיר אולם תכולה הקמה דינמו-אלטאי ברנאול טיטוב ארנה 4,6002006 שונרי קרסנויארקסק קרסנויארסק ארנה סבר 2,6002011 קריסטל סרטוב סרטוב היכל הספורט קריסטל 5,0001947 צ'בוקסרי צ'בוקסרי ארנה 7,5002016 יוניור קורגן היכל הקרח פארישב 2,5002012 צ'לני נברז'ניה צ'לני היכל ספורט קרח 1,5002004
גביע הפדרציה 2020 בוטל בעקבות מגפת הקורונה ברוסיה וחודש בעונת 2021.
VPRO (בהולנדית: Vrijzinnig Protestantse Radio Omroep), הוא תאגיד שידור ציבורי הולנדי, שהוקם בשנת 1926 כחברת שידור פרוטסטנטית.
התאגיד הוקם והחל לשדר ב-26 במאי 1926. בין מייסדי הארגון הייתה ניקולט בראוינינג, חסידת אומות העולם.
במהלך הכיבוש הנאצי שידורי התאגיד הופסקו וחודשו בשנת 1946. ניקולט בראוינינג חזרה לנהל את הארגון וכיהנה בתפקיד עד לשנת 1956.
עם התפתחות שידורי טלוויזיה, התאגיד החל להכין תוכניות טלוויזיה שמשודרות בערוצים אחרים בהולנד ואין בבעלותו ערוץ משלו.
הוא מתמחה בשידורי מוזיקה לקהל הרחב.
בשנת 1969 התאגיד שידר הופעה של פינק פלויד שהיה חלק של The Man and The Journey Tour.
מרסל ואנטילט היה בין השדרים הבולטים של הערוץ בשנות ה-80. בשנת 2020 הוא היה בין מארגני תחרות שירים שנכתבו על ידי בינה מלאכותית.
קהל היעד של התאגיד הם אנשים בעלי השכלה ומקצועות חופשיות.
התאגיד משדר כ-55 שעות ברדיו ו-19 שעות בטלוויזיה ומהווה חלק של מערכת השידור הציבורי בהולנד.
VIZE (מוכר גם בשם Vize Music) הוא צמד מוזיקלי גרמני.
הצמד נוסד ב-2018 על ידי מריו פייביגר וויטלי זסטובסקי.
שם הצמד מורכב מראשי התיבות של 2 האותיות הראשונות של השם הפרטי ושל שם המשפחה של זסטובסקי.
ב-15 ביוני 2018, הצמד הוציא גרסת כיסוי לסינגל "Glad You Came" של הוונטד.
גרסת הכיסוי הגיעה בשיאה למקום ה-44 בגרמניה ולמקום ה-52 באוסטריה.
ב-3 במאי 2019, הצמד הוציא בשיתוף פעולה עם הזמרת הגרמנייה לנייה את הסינגל "Stars".
הסינגל הגיע בשיאו למקום ה-18 בגרמניה ולמקום ה-24 באוסטריה.
בנובמבר 2019, יוהנס וימלבונג החליף את מריו פיביגר בתפקידו.
ב-22 בנובמבר 2019, הם הוציאו, בשיתוף פעולה עם פליקס ין ומיס לי את הסינגל "Close Your Eyes".
הסינגל הגיע בשיאו למקום ה-21 בגרמניה, למקום ה-24 באוסטריה ולמקום ה-63 בשוודיה.
ב-31 בינואר 2020, הצמד הוציא בשיתוף פעולה עם Capital Bra את הסינגל "Baby".
הסינגל הגיע בשיאו למקום הראשון בגרמניה, למקום הראשון באוסטריה ולמקום השלישי בשווייץ.
ב-7 בפברואר 2020, הצמד הוציא בשיתוף פעולה עם פליקס ין גרסת כיסוי לסינגל "Thank You" של דיידו, בשם "Thank You [Not So Bad]".
גרסת הכיסוי הגיעה בשיאה למקום ה-71 בגרמניה ולמקום ה-62 באוסטריה.
ב-24 באפריל 2020, הצמד הוציא בשיתוף פעולה עם טום גרגורי את הסינגל "Never Let Me Down".
הסינגל הגיע בשיאו למקום הרביעי באוסטריה, למקום ה-192 בצרפת, למקום השמיני בגרמניה, למקום הראשון בפולין ולמקום ה-12 בשווייץ.
ב-29 במאי 2020, הצמד הוציא בשיתוף פעולה עם טוג'אמו ומג'אן את הסינגל "Lonely".
הסינגל הגיע בשיאו למקום ה-34 בגרמניה ולמקום ה-44 באוסטריה.
ב-10 ביולי 2020, הצמד הוציא בשיתוף פעולה עם איימנבק, דיטר בוהלן ולאוני גרסת כיסוי לסינגל "Brother Louie" של מודרן טוקינג.
גרסת הכיסוי הגיעה בשיאה למקום ה-64 בגרמניה ולמקום ה-58 באוסטריה.
ב-25 בספטמבר 2020, הצמד הוציא בשיתוף פעולה עם מארק פורסטר את הסינגל "Bist du okay".
הסינגל הגיע בשיאו למקום ה-11 בגרמניה, למקום ה-46 באוסטריה ולמקום ה-55 בשווייץ.
ב-13 בנובמבר 2020, הצמד הוציא בשיתוף פעולה עם רי גארווי את הסינגל "The One".
הסינגל הגיע בשיאו למקום ה-52 בגרמניה ולמקום ה-20 באוסטריה.
ב-15 בינואר 2021, הצמד הוציא בשיתוף פעולה עם טוקיו הוטל את הסינגל "White Lies".
הסינגל הגיע בשיאו למקום ה-13 בגרמניה, למקום ה-17 באוסטריה ולמקום ה-28 בשווייץ.
ב-5 בפברואר 2021, הצמד הוציא בשיתוף פעולה עם אלוק ואלידה גרפסטד פק , את הסינגל "Love Again".
הסינגל הגיע בשיאו למקום ה-43 בגרמניה, למקום ה-50 באוסטריה ולמקום ה-95 בשווייץ.
ב-23 באפריל 2021, הצמד הוציא בשיתוף פעולה עם אילירה את הסינגל "Dynamite".
הסינגל הגיע בשיאו למקום ה-72 בגרמניה ולמקום ה-71 באוסטריה.
ב-7 במאי 2021, הצמד הוציא את אלבום המוזיקה הראשון שלו בשיתוף פעולה עם אלוט (Alott), Prock House.
ב-27 במאי 2021, הצמד הוציא בשיתוף פעולה עם טוקיו הוטל גרסת כיסוי לסינגל "Behind Blue Eyes" של The Who.
2021: Prock House (ביחד עם אלוט)
גז VX הוא גז עצבים על בסיס זרחן אורגני הדומה באופן פעולתו לסארין.
בשונה מן הסארין, הוא אינו נדיף כי אם עמיד.
הגז סונתז לראשונה בשנת 1952. הוא חסר ריח וצבע, ורק באמצעות ציוד טכנולוגי מתאים ניתן לגלותו.
VX נחשב לגז העצבים הקטלני ביותר בעולם.
גז VX משמש כחומר לחימה כימי.
לאחר חשיפה לגז העצבים, מערכות הגוף חדלות מלעבוד.
באדם ממוצע, תקרוסנה כל מערכות הגוף, משמע מוות, בתוך דקות בודדות עד חצי שעה מרגע החשיפה.
ניתן לעכב את התדרדרות מערכת העצבים למשך מספר דקות על ידי זריקות אטרופין.
במקרה של חשיפה לגז העצבים, יש להזריק אטרופין, להתרחק מאזור הגז ולהגיע בבהילות לטיפול רפואי מקצועי.
רק מדינות מעטות מחזיקות בידע הטכנולוגי הנדרש לייצור החומר, בהן ישראל, ארצות הברית, אנגליה, רוסיה, צרפת, קוריאה הצפונית וסוריה, וכנראה גם עיראק ואיראן.
בשנת 2003 טען קולין פאוול שחוסיין כמאל , חתנו של סדאם חוסיין שערק לירדן, חשף שעיראק ייצרה כ-4 טון של גז מסוג זה.
ב-13 בפברואר 2017 נהרג במלזיה בעזרת ממחטה הספוגה ב-VX קים ג'ונג-נאם, אחיו-למחצה של קים ג'ונג-און.
בסרט הפריצה לאלקטרז חיילים גונבים טילי VX כדי לסחוט את ממשלת ארצות הברית.
VT-420 הוא מסוף מחשב שעוצב ותוכנן על ידי חברת DEC (Digital Equipment Corporation) בשנת 1990.
המסוף בנוי מצג מסוג CRT ואליו מחוברת מקלדת כאמצעי קלט מהמשתמש, וכן חיבור רשת.
ניתן לחבר אליו גם מדפסת בחיבור טורי או מקבילי.
לתצוגת המסוף VT-420 (בדרך כלל בצבעים שחור וירוק או שחור ולבן) יכולת להצגת עד 50 תווים בשורה, וניתן ליצור עד שתי התקשרויות בו זמנית.
כמו כל מסופי DEC החל מדגם VT100 יש תאימות אחורנית מלאה לגרסה של VT100.
VT100 הוא מסוף מחשב שעוצב ותוכנן על ידי חברת DEC בשנת 1978 עובר מחשבי PDP ו-VAX ומהווה למעשה בסיס ותקן למסופי מחשב במערכות יוניקס.
VT100 מכיל מעבד של חברת אינטל מסוג 8080. התקשורת ממנו אל השרת משתמשת בתקן ASCII של ANSI.
המסוף בנוי מצג מסוג CRT ואליו מחוברת מקלדת כאמצעי קלט.
ניתן לחבר אליו גם מדפסת בחיבור מקבילי ואף להרחיב את הזיכרון הפנימי שלו.
תצוגת המסוף (בדרך כלל בצבעים שחור/ירוק או שחור/לבן) יכולה להציג 24 או 132 תווים בשורה, אך לא בו זמנית.
כדי לאפשר זאת, היה צורך בכרטיס AVO (Advanced Video Option.
בגרסה העוקבת, ה-VT102, סופק כרטיס AVO כחלק מהתצורה הבסיסית, וניתן היה לחבר מדפסת גם בחיבור טורי.
VTB הוא בנק רוסי, השני בגודלו במשק הרוסי אחרי סברבנק.
הבנק מדורג במקום ה-70 מבין אלף הבנקים הגדולים בעולם נכון לשנת 2008. הבנק נמצא ברובו בשליטה ממשלתית (60.9% מהמניות מצויים בידי ממשלת רוסיה באמצעות הסוכנות הפדרלית לניהול רכוש המדינה) ושווי נכסיו מוערך בכ-119 מיליארד דולר.
הבנק פועל באמצעות המגזרים הבאים: בנקאות השקעות בחברות, הלוואות ופיקדונות, בנקאות לעסקים, בנקאות בין-תאגידית, בנקאות קמעונאית וביטוח, מרכז תאגידי ועסקים אחרים, בניה ופיתוח ומגזרים אחרים.
באוקטובר 2006 שונה שמו מוונשטורגבנק ל-VTB כחלק מהליך מיתוג מחדש.
בשנת 2007 בוצעה הנפקה שהייתה בין הגדולות בעולם באותה שנה.
החברה הציבורית נסחרת בבורסאות של לונדון ומוסקבה.
כ-130 אלף משקיעים רוסיים רכשו את מניות הבנק.
בשנת 2009 בוצע הנפקה נוספת ובעלות המדינה עלתה לכ-85% ממניות הבנק.
הבנק מממן את ליגת הכדורסל הליגה המאוחדת של VTB, דינמו מוסקבה ואת אצטדיון VTB ארנה (שימש תקופה מסוימת כספונסר של מועדון ספרטק סנקט פטרבורג).
VSMOW (ראשי תיבות של: Vienna Standard Mean Ocean Water) הוא תקן של מים מזוקקים שהוגדר ב-1968 על ידי הסוכנות הבינלאומית לאנרגיה אטומית, ומשמש לצורך מדידת תכונות פיזיקליות וכימיות של מים, ולצורך השוואה בין דגימות מים שונות.
תקן VSMOW הוגדר בעקבות כיול מחדש של דגימות מי אוקיינוסים שנאספו במהלך שנות ה-60 של המאה ה-20 (תקן SMOW).
ההרכב האיזוטופי של מים בעלי תקן VSMOW מהווה ממוצע עולמי מדגימות מים שנאספו באוקיינוסים השונים בעולם, אולם, למרות שמו, התקן מגדיר מים מזוקקים ולא מי ים, כלומר מי VSMOW אינם מכילים מלחים מומסים.
חשיבותו בכך שהוא מגדיר את הכמות היחסית של האיזוטופים השונים של חמצן ושל מימן במים.
התקן משמש בעיקר להשוואה בין דגימות מים שונות מבחינת כמות האיזוטופים הנמדדת בהם.
דגימות טהורות של מים בתקן VSMOW שימשו להגדרת סולם צלזיוס וסולם קלווין למדידת טמפרטורה.
התקן מגדיר את היחס המולרי בדוגמה בין איזוטופים נדירים של חמצן ומימן ובין האיזוטופ הנפוץ של יסודות אלו.
ביחידות של אחד למיליון (ppm) התקן מגדיר את היחסים הבאים:
תכונות של מים לפי תקן VSMOW:
צפיפות של קרח מותך: 916.8 ק"ג למטר מעוקב
VST (ראשי תיבות של Virtual Studio Technology) היא טכנולוגיה המאפשרת להפעיל כלי נגינה ואפקטי שמע מבוססי תוכנה כפלאג אין בתוך תוכנות להפקת מוזיקה.
הטכנולוגיה פרצה דרך בשנות ה-90 המוקדמות, וכיום הפכה לכלי יצירה מקובל, תוך שהיא מסמנת את המעבר של מוזיקאים רבים לעידן המחשוב.
תוספי VST פועלים בדרך כלל בתוך תחנת אודיו דיגיטלית (DAW), כדי לספק פונקציונליות נוספת, אם כי קיימים כמה מארחי פלאגין עצמאיים התומכים ב-VST.
רוב התוספים של VST הם מכשירים (VSTi) או אפקטים (VSTfx), אם כי קיימות קטגוריות אחרות - למשל מנתחי ספקטרום ומדים שונים.
תוספי VST בדרך כלל מספקים ממשק משתמש גרפי מותאם אישית המציג פקדים הדומים למתגים וכפתורים פיזיים בחומרת אודיו.
כמה תוספים (לעיתים ישנים יותר) מסתמכים על היישום המארח עבור ממשק המשתמש שלהם.
מכשירי VST כוללים סימולציות תוכנה של סינתיסייזרים וסמפלרים ידועים.
אלה בדרך כלל מחקים את המראה של הציוד המקורי כמו גם את המאפיינים הקוליים שלו.
דבר זה מאפשר למוזיקאים ומהנדסי הקלטות להשתמש בגרסאות וירטואליות של מכשירים שאחרת עלול להיות קשה ויקר להשגה.
מכשירי VST מקבלים תווים כמידע דיגיטלי באמצעות MIDI, ומוציאים אודיו דיגיטלי.
תוספים של אפקט מקבלים אודיו דיגיטלי ומעבדים אותו עד ליציאות שלהם.
הודעות MIDI יכולות לשלוט גם בפרמטרים של מכשיר וגם בפרמטרים של תוסף האפקט.
רוב היישומים המארחים (Host) יכולים לנתב את פלט השמע מ-VST אחד לכניסת השמע של VST אחר (שרשור - Chaining).
לדוגמה, ניתן לשלוח את הפלט של סינתיסייזר VST דרך אפקט הדהוד VST.
הדמיה ממוחשבת של כלי עיבוד צליל, דוגמת: קומפרסורים (compressor), אקולייזרים (equalizer), מסננים (electric filter), מגברים (amplifier), ריוורב (reverb), דיליי (delay) ועוד.
כלי נגינה וירטואליים – כיום קיימים בשוק מאות פלאג-אין-ים מבוססי סינתיסייזר (synthesizer), או כאלו שעושים שימוש בדגימות אמיתיות של כלי נגינה אקוסטיים.
סאמפלרים (sampler) מבוססי VST – בעזרת סאמפלרים רבי עוצמה, דוגמת Kontakt או EXS 24, ניתן להפוך מקלדת MIDI או כל שלט/בקר MIDI (MIDI controller) אחר לכלִי נגינה בהתאמה אישית (לקבוע איזה קליד/כפתור ינגן איזו דגימה, ולקבוע פרמטרים שונים לכל צליל).
וי הוא זיכיון סדרות טלוויזיה מז'אנר המדע בדיוני שנוצר בידי המפיק והבמאי האמריקני קנת' ג'ונסון.
הזיכיון החל עם שידורן של שתי מיני-סדרות עוקבות, בשנים 1983–1984. העלילה מביאה את השתלטות חייזרים מהחלל החיצון, הידועים בשם "המבקרים" (V מאנגלית visitors), על כדור הארץ ועל ניסיונות המחתרת האנושית לעצרם.
בשנת 2008 כתב ג'ונסון נובלה המהווה המשך למיני-סדרה המקורית והתעתד לעבדה לסדרת טלוויזיה חדשה, אולם האחים וורנר, שהחזיקו עד כה בזכויות הזיכיון, בחרו לאתחל את הסדרה מחדש בשנת 2009.
ג'ונסון ציין, כי ההשראה למיני-סדרה המקורית הייתה ספרו של סינקלייר לואיס משנת 1935 "זה לא יכול לקרות כאן" - רומן פוליטי המספר את מאבקו הבלתי מתפשר של עיתונאי כנגד משטרו הפאשיסטי של הנשיא.
נוסף על כך, פרק הפיילוט הכיל מספר סצנות שנראה כי הן לקוחות מתוך מחזהו של ברטולט ברכט, "פחד וסבל ברייך השלישי".
ג'ונסון הוסיף ואמר, כי הסדרה נועדה במקור להוות מותחן פוליטי, המתעד את עלייתם של כוחות פאשיסטיים בארצות הברית.
יתר על כן, הרעיון שהוצג על ידי קנת' ג'ונסון בזיכיון V אינו חדש.
קונספט חייזרי הלטאות שנראים כבני אדם ומתכננים לשלוט עליהם דומה למספר קונספירציות כדוגמת תאוריית מפגשים מהסוג הראשון עם לטאות אנוש של הסופר האנגלי דייוויד אייקל, וגזע הלמורים לפי כתביה של הלנה בלבצקי.
בנוסף, רעיון ספינות החייזרים הגדולות המרחפות מעל ערים מרכזיות ברחבי כדור הארץ נראה לראשונה בספרו של ארתור סי.
הסיפור הוא למעשה אלגוריה לנאציזם: החל מחותם המבקרים, שדומה לצלב קרס וכלה במדים דומי מדי האס אס.
נוסף, קיימת קבוצת צעירים שתומכת ב"מבקרים", עם דמיון רב לנוער ההיטלראי.
שידורי "המבקרים" דומים לתעמולה הנאצית, ורדיפת "המבקרים" אחר מדענים ומשפחותיהם מושלכת אל רדיפת הנאצים את היהודים ואחר כל קושרי הקשר נגדם.
נוסף על כך, מדענית "המבקרים" הראשית, דיאנה, נושאת הקשר ליוזף מנגלה.
כמה מהדמויות הראשיות במיני-סדרה הגיעו ממשפחה יהודית, וסב המשפחה - ניצול שואה - העיר לא פעם כי מאורעות העבר מתרחשים שוב.
הסדרה החדשה משנת 2009 אינה משתמשת באלגוריה זו, כי אם נוטה יותר לכיוון של הערצה המונית בעקבות הגעתם של המבקרים.
כמו כן, נעשתה הקבלה של הסדרה החדשה לתקופת נשיאותו של נשיא ארצות הברית ברק אובמה בתקופה שלאחר פיגועי 11 בספטמבר.
המיני-סדרה המקורית שודרה בשני חלקים בין ה-1 ל-2 במאי 1983 ברשת NBC.
גזע חייזרים מגיע לכדור הארץ ב-50 ספינות אם, המרחפות מעל ערים מרכזיות.
הם חושפים את עצמם בפני בניין האומות המאוחדות בניו יורק כאשר פניהם לשלום, חזותם כשל בני האדם אך הם לובשים משקפי מגן ובקולם נשמעת תהודה מוזרה.
הם מבקשים את עזרתם של בני האדם בחציבת כימיקלים ומינרלים הנחוצים לעולמם החולה.
בתמורה, המבקרים מציעים לשתף את הטכנולוגיה המתקדמת שלהם עם האנושות.
ממשלות כדור הארץ מסכימות להסדר, והמבקרים - בראשות מנהיגם ג'ון וסגניתו דיאנה - מתחילים להשפיע באופן ניכר על השלטונות.
אולם, אירועים מוזרים מתרחשים ומדענים הופכים לאיום תקשורתי נרחב.
מוטלות עליהם הגבלות מטעם הממשל על פעולותיהם.
אלה מביניהם אשר מבקשים לבחון את המבקרים מקרוב נעלמים באופן מפתיע או מאבדים מאמינותם.
מדענים נודעים מתחילים להתוודות על פעולות חתרניות מצידם ולפתח התנהגות מוזרה.
צלם העיתונות מייק דונובן מצליח לעלות בחשאי על ספינת המבקרים ומגלה שמתחת לחזותם האנושית מסתתרים טורפים זוחלים המעדיפים לאכול אוכל חי כחולדות.
דונובן מקליט כמה מממצאיו ונמלט עם עדות למתרחש, אך בדיוק כאשר תחקיר עיתונאי מתוכנן לעלות לשידור, המבקרים משתלטים על אמצעי התקשורת.
הם הופכים את דונובן לנמלט, אשר נרדף הן על-ידם והן על ידי המשטרה.
רדיפתם של המדענים נמשכת במטרה להוריד מאמינותם וגם להסיח את דעת הציבור על ידי שימוש בשעיר לעזאזל, אליו מושלכים פחדיהם.
מספר בני אדם אשר נמצאים בעמדות כוח עוברים תהליך שטיפת מוח שנקרא "המרה" בידי דיאנה, שהופך אותם לנתונים למרותם של המבקרים.
אחרים הופכים למושא ניסוייה הביולוגיים.
כמה מבני האדם משתפים פעולה ביודעין עם המבקרים ומתפתים אחר כוחם הרב, כמו אלינור דופרי - אמו של דונובן.
דניאל ברנשטיין, נכדו של ניצול שואה יהודי, מצטרף לשורות המבקרים ומגלה להם את מיקומה של משפחת מדענים.
נערה בשם רובין מקסוול - בתו של מדען ידוע שירד למחתרת - מפתחת מערכת יחסים עם מבקר צעיר בשם בריאן ונכנסת ממנו להיריון כחלק מ"ניסוייה הרפואיים" של דיאנה לעבר נשים לצורך התפתחות הגזע שלהם.
תנועת מחתרת מוקמת שיעודה הוא חשיפתם של המבקרים והתנגדות למעשיהם.
מנהיגת תא המחתרת בלוס אנג'לס היא ד"ר ג'ולי פאריש.
מצטרף אליהם בהמשך גם מייק דונובן, שמגלה ממבקר בשם מרטין את מטרתם האמיתית של המבקרים - לשעבד ולכבוש את כדור הארץ, לגנוב את משאבי המים, לקצור את גזע בני האדם כמזון ולהשאיר מעטים אשר ישמשו כעבדים וכבשר תותחים במלחמותיהם של המבקרים בגזעים חוצניים אחרים.
מרטין מתגלה כאחד ממספר מבקרים (שמאוחר יותר מתגלים כ"הגיס החמישי") אשר מתנגדים לדרכי מנהיגיהם ומעדיפים לחיות לצד בני האדם בשלום.
מרטין מתחבר לדונובן ומבטיח לעזור לתנועת המחתרת.
חברי המחתרת מבצעים שורה של פיגועים נגד מטרות המבקרים, ונעזרים בציוד רפואי ובנשק אותו השיגו מנשקיות המשמר הלאומי של ארצות הברית.
סמל תנועת המחתרת הוא האות הלטינית V, אדומה כדם, המרוססת על כרזות המבקרים הקוראות לקידום מטרות השלום שלהם.
הסמל נוצר בהשראתו של אברהם ברנשטיין, סבו של דניאל.
המיני-סדרה מסתיימת עם שליטתם המלאה של המבקרים בכדור הארץ, כאשר ג'ולי ואליאס שולחים אות לחלל לבקשת עזרה.
"V: הקרב האחרון" היא מיני-סדרת המשך למיני-סדרה המקורית, ששודרה בשלושה חלקים בין ה-6 ל-8 במאי 1984. יוצר המיני-סדרה המקורית, קנת' ג'ונסון, פוטר בטרם הושלמה, ורשת NBC שכתבה את התסריט המקורי שכתב עקב אילוצי תקציב.
המחתרת פושטת על מתקן עיבוד של המבקרים, בו מחוזקים בני אדם כמזון עבור החייזרים.
אולם הפשיטה נכשלת עקב אמצעי המיגון החזקים של המבקרים.
רובין מקסוול נכנסת לשלב היריון מתקדם, וזאת לאחר שקצב גדילתו של התינוק בבטנה מואץ.
מנהיג המבקרים ג'ון מתעתד להכריז על פריצת דרך רפואית בכנס בבית חולים בלוס אנג'לס - תרופה למחלת הסרטן.
המחתרת פושטת על בית החולים ומשיגה ציוד רפואי בזמן שרובין מבקשת לעשות הפלה בעזרתה של ג'ולי פאריש, אולם נמלכת בדעתה לאחר ששומעת על הסיבוכים שעלולים להגרם לה.
שדרנית הטלוויזיה כריסטין וולש מתחילה להתלבט בנוגע לקשריה עם המבקרים, וזאת לאחר שמייק דונובן מבקש ממנה לאתר את בנו שון, שנלקח על סיפון ספינת האם.
המחתרת לוכדת את וילי, מבקר טכנאי ידידותי, והפשיטה על בית החולים נוחלת הצלחה.
ג'ולי מצליחה לחשוף את פרצופו האמיתי של ג'ון, לאחר שחברי המחתרת מונעים את הפרעת השידור החי בידי המבקרים.
דיאנה הורגת את כריסטין וולש, שמפרה את פקודותיה להציג את השידור כניסיון נואש של המחתרת וקוראת קריאה נואשת למרד.
לאחר קרב יריות במסדרונות בית החולים, המורדים נמלטים בעזרתם של הגיס החמישי, אך זהו ניצחון פירוס - ג'ולי נחטפת ועוברת שטיפת מוח על ידי דיאנה בניסיון להטות אותה מדרכיה.
למחתרת מצטרף האם טיילר, שטוען שקיימת תנועת מחתרת בינלאומית שיכולה לספק אמצעי לחימה חודרי שריון למלחמה במבקרים.
האירועים בכנס מאלצים את דיאנה לשחזר את האירוע, כעת עם הקהל תחת איומי נשק חם.
המבקרים פושטים על מקום המחבוא של המחתרת, אך חבריה נמלטים לאחר שאוזהרו מראש על ידי רובי, שעובדת במפקדת האבטחה של המבקרים כמנקה.
דיאנה ממשיכה בנסיונותיה להמיר את ג'ולי, חרף התנגדותה הרבה, אך לבסוף מצליחה.
ניסיון פלישה של הגיס החמישי לספינת האם מגביר את האבטחה בספינה, בייחוד עם הגעתה של פמלה, מחליפתו של מנהיג המבקרים ג'ון.
בעקבות הסיכון הביטחוני, מרטין מציע להעביר את האסירים למפקדה שעל כדור הארץ, והמחתרת רואה בכך הזדמנות להציל את ג'ולי מידיה של דיאנה.
ג'ולי מגלה למחתרת על תוכניות המבקרים לגנוב את כל המים מדרום קליפורניה לספינת האם דרך צינור מים גדול.
הם מתחזים למבקרים ומצליחים בהשמדת המתקן.
בהמשך, דיאנה משתמשת בשון כדי למשוך את מייק דונובן ממקום מחבואו, שנלקח כאסיר במקום שון.
חבר הגיס החמישי נותן למייק גלולת התאבדות כדי למנוע את מצב גילויים של חברי הגיס החמישי בידי דיאנה, שסם האמת בו היא משתמשת אפקטיבי למדי.
היא מזריקה לו את הסם והוא נאלץ לגלות כי מרטין הוא חבר הגיס החמישי.
רובין מותקפת צירים ועוברת ניתוח קיסרי.
היא יולדת זוג תאומים - תינוקת אנושית ותינוק דמוי לטאה.
התינוק החייזרי מת כמה ימים לאחר הלידה, והילדה, אליזבת, גדלה בקצב מהיר.
ג'ולי ורוברט מנתחים את גופתו של התינוק ומגלים סוג של בקטריה שיכולה לשמש כנשק אפשרי נגד המבקרים.
חברי המחתרת מבקשים לנסות את יעילותה של הבקטריה, שנקראת "העפר האדום", ומסרבים להצעתו של האם להשתמש בוילי כשפן ניסיונות.
הם לוכדים את בריאן בביתם של משפחת ברנשטיין ומפלילים את דניאל.
המחתרת כולאת את בריאן, ורובין מתנקמת בו בכך שהיא משתמשת ב"עפר האדום" עליו - בכך הורגת אותו.
האב אנדרו דויל, הכומר של הקבוצה, לוקח את אליזבת אל דיאנה.
היא הורגת אותו לאחר שקראה בתנ"ך והבינה שהיא פגיעה.
בינתיים, המחתרת אוגרת את "העפר האדום" למשלוחים המוניים, ומרטין מציע להפסיק לייצר את הרעלן משום שהמבקרים מתכוונים להשתמש בספינות האם כנשק יום הדין כפתרון סופי.
אליאס בוחר בשם הקבוצה להמשיך להילחם ולנסות להציל את העולם.
כאשר הם דנים בתוכנית לפיזור "העפר האדום" באטמוספירה, שון מאזין לשיחתם וג'ולי מעירה את תשומת לבו של מייק שייתכן ודיאנה המירה את שון.
שון נמלט ומזהיר את המבקרים, אך מתברר שהתוכנית מבוימת ובשעה שהמבקרים מאבטחים את נמלי התעופה להתקפה שאינה מגיעה, המחתרת מתפצלת - כוח אחד מתקיף את ספינת האם, ומשחרר את הרעלן למערכת מיזוג האוויר, כאשר כוח שני מתקיף את מפקדת המבקרים בעזרת הרעלן.
כוחות המבקרים מתפנים מכדור הארץ.
דיאנה מפעילה את נשק יום הדין על ספינת האם של לוס אנג'לס ונמלטת.
אליזבת משתמשת בכוחות העל שלה כדי לעצור את הנשק, ומרטין מחזיר את הספינה לכיוון כדור הארץ.
סדרת טלוויזיה ששודרה מ-26 באוקטובר 1984 ועד 22 במרץ 1985 למשך 19 פרקים.
הסדרה ממשיכה ישירות את אירועי "V: הקרב האחרון".
דיאנה נלכדת על ידי מייק דונובן, ולאחר שנה מאז הופעל "העפר האדום" לראשונה, חברי המחתרת וחברי "הגיס החמישי" חיים בשלום יחדיו.
החברה שיצרה את משלוח "העפר האדום" חוטפת את דיאנה, וראש החברה, נייתן בייטס, מציע לה תנאים נוחים תמורת הטכנולוגיה החייזרית.
מייק ומרטין עוקבים אחר סוכניו של בייטס לעבר הבקתה בה מוחזקת דיאנה, והיא מצליחה להימלט ויורה במרטין.
לפני מותו, מרטין מגלה למייק את תוכניתה של דיאנה ליצור קשר עם צי המבקרים השוכן בחלל ולשגר פלישה נוספת על כדור הארץ.
המחתרת מוקמת בשנית, וכעת הם נלחמים גם במבקרים וגם בנייתן בייטס הצמא לכוח, שממנף את נפילת הממשלה להפוך למושל לוס אנג'לס.
תפקידה של אליזבת במלחמה בין שני הגזעים מתברר כחשוב יותר מתמיד, כעת שהיא התבגרה והפכה לנערה.
סדרה של 16 נובלות ספרותיות פורסמו בין השנים 1984–1988 על ידי הוצאת הספרים Pinnacle Paperbacks, והן מתארות את מאבקם של כוחות המחתרת ב"מבקרים" בחלקים שונים בעולם.
בנוסף, סדרה של 18 חוברות קומיקס מבית DC קומיקס פורסמו בין השנים 1985–1986 וסיפוריהם מקבילים לאירועי V: הסדרה.
ב-5 בפברואר 2008 פורסמה נובלה מאת יוצר המיני-הסדרה המקורית קנת' ג'ונסון בשם "V: הדור השני", שפורסמה כהמשך אלטרנטיבי לאירועי המיני-סדרה המקורית.
20 שנה לאחר אירועי המיני-סדרה, כדור הארץ נמצא עדיין תחת שלטון המבקרים, באופן שדומה לכיבושה של פריז על ידי הנאצים, וחברי המחתרת נלחמים קרב אבוד נגדם, בד בבד בניסיון לשכנע את ההמונים שפניהם של המבקרים לא לשלום.
אולם, מסע השכנוע שלהם נכשל, כאשר ההמונים מאמינים בטובתם של המבקרים, אשר משפרים את איכות חייהם בעזרת טכנולוגיה מתקדמת.
כמות המים של כדור הארץ התרוקנה בחצי, באמתלת המבקרים כי הם מפחיתים את כמות הזיהום.
רבים מבני האדם שוכנעו להצטרף לכוחות המיליציה של המבקרים במטרה ללכוד חברי מחתרת.
כאשר נדמה שאבדה התקווה, המסר אותו שלחו ג'ולי ואליאס לחלל בסוף המיני-סדרה המקורית מתקבל על ידי גזע חוצני בשם זדטי, אויביהם המרים של המבקרים.
הם מצטרפים לשורות המחתרת האנושית ופני המלחמה משתנים לטובתם.
אולם עד מהרה, חברי המחתרת מתחילים לפקפק בנכונותם של חבריהם החדשים, ותוהים האם יחליפו רודן ברודן אחר.
ב-3 בנובמבר 2009 יצאה לשידור הסדרה המחודשת ברשת ABC, כאשר עונתה הראשונה מכילה 12 פרקים והשנייה 10 פרקים.
הסדרה היא למעשה עיבוד מחודש ומודרני לאירועי פלישת המבקרים על כדור הארץ, כאשר 29 ספינות אם פולשות לכדור הארץ ומרחפות מעל ערים מרכזיות ברחבי העולם.
סוכנת הלוחמה בטרור של ה-FBI אריקה אוונס נקלעת באמצעו של קונפליקט בין גזע חייזרי המגיע לכדור הארץ במסווה של שלום לבין חברי "הגיס החמישי" - המחתרת האנושית.
תוכניתם של המבקרים להביא לשיפור תנאי החיים בכדור הארץ מתברר כהרה אסון, כאשר הם משתמשים בבני האדם למטרות רבייה והתקדמות אישית של גזעם.
המפתח למטרותיהם נמצא בליסה, בתה של מפקדת המבקרים אנה, אותה אנה מזווגת לבנה של אריקה, טיילר.
בשונה מהמיני-סדרה המקורית, סוכנים רדומים של המבקרים הושתלו זה מכבר בקרב בני אדם, ובנוסף, חברי המחתרת האנושית והמבקרים מוצאים עצמם משני צידי המתרס.
מארק סינגר - מייק דונובן
פיי גראנט - ג'ולי פאריש
מייקל דורל - רוברט מקסוול
בלייר טפקין - רובין מקסוול
מייקל רייט - אליאס טיילור
מייקל איירונסייד - האם טיילר
לאונרדו צ'ימינו - אברהם ברנשטיין
בוני ברטלט - לין ברנשטיין
קמילה אשלנד - רובי אנגל
ג'ניפר קוק - אליזבת' מקסוול (סדרה)
ג'ף ייגר - קייל בייטס (סדרה)
פרנק אשמור - מרטיןצד המבקרים:
ג'ון צ'דוויק - לידיה (סדרה)
דנקן רגהר - צ'ארלס (סדרה)
דייוויד פקר - דניאל ברנשטיין
נבה פטרסון - אלינור דופרי
ג'ני סאליבן - כריסטין וולשוי: הסדרה החדשה
אליזבת מיטשל - אריקה אוונס
ג'ואל גרטש - האב ג'ק לנדרי
מוריס צ'סטנאט - ראיין ניקולס
לורדס בנדיקטו - ולרי סטיבנס (עונה 1)
דייוויד ריצ'מונד-פק - ג'ורג'י סאטון (עונה 1)
צ'ארלס מאז'ר - קייל הובס
לקסה דויג - ד"ר ליאה פרלמן (עונה 1)
ברט האריסון - סידני מילר (עונה 2)
עודד פהר - איליי כהן (עונה 2)
מארק סינגר - לארס טרמונט (עונה 2)
ג'יי קארנס - כריס בולינג (עונה 2)
ג'יין באדלר - דיאנה (עונה 2)צד המבקרים:
לוגן הופמן - טיילר אוונס
סקוט וולף - צ'אד דקר
אלן טודיק - דייל מדוקס (עונה 1)
רורק קריצ'לו - סוכן מיוחד פול קנדריק
רקהה שארמה - סוכנת סריטה מאליק
V היא סדרת דרמה המשכית מדע בדיונית ששודרה בארצות הברית מ-3 בנובמבר 2009 ועד 15 במרץ 2011. הסדרה היא סדרה מחודשת של V.
הסדרה נפתחת כאשר 29 חלליות של חייזרים הידועים בשם "המבקרים" נוחתות בכדור הארץ ומרחפות בערים מרכזיות ברחבי העולם.
המבקרים טוענים כי פניהם לשלום.
הם חולקים עם בני האדם את הטכנולוגיות המתקדמות שלהם ופותחים עבורם מרכזי ריפוי.
בני האדם מקבלים אותם בשמחה, וצעירים מרחבי העולם מתגייסים לתוכנית "שגרירי השלום" שלהם, אך מספר מצומצם של אנשים מגלה את כוונתם האמיתית של המבקרים: השתלטות על כדור הארץ ועל האנושות.
הם מתאחדים למחתרת "הגיס החמישי" ונלחמים בהם.
29 חלליות ענק נוחתות מעל 29 ערים גדולות ברחבי העולם.
אישה המציגה את עצמה בשם אנה מודיעה כי היא מנהיגת ה"מבקרים", יצורים תבוניים מהחלל החיצון שבמהלך מסעם בחלל גילו את כדור הארץ.
היא מצהירה כי פניהם לשלום וכי הם מעוניינים לשהות בין בני האדם ולעזור להם.
בני אדם מכל הארצות מקבלים באהדה רבה את המבקרים, בעוד מספר קטן של בני אדם מטילים ספק בנדיבותם.
סוכנת הלוחמה בטרור של ה-FBI אריקה אוונס מגלה כי המבקרים הם למעשה לטאות בגודל אדם שכיסו את עצמם בעור האדם בעזרת הנדסה גנטית כדי להראות זהים לבני האדם.
אריקה מצטרפת ל"גיס החמישי", תנועת התנגדות קטנה נגד המבקרים.
חברי המחתרת מגלים יחד את הסיפור האמיתי: המבקרים שלחו לכדור הארץ כבר לפני שנים רבות סוכנים שירגלו עבורם בין בני האדם.
סוכנים אלה חדרו לגופי ממשלה וחברות גדולות והמתינו בתור סוכנים רדומים עד להגעת החלליות.
התגלותם הנוכחית של המבקרים היא בעצם עליית שלב בתוכניתם להשתלט על כדור הארץ.
בינתיים, המבקרים מרפאים מגוון רחב של מחלות אצל בני האדם וזוכים לאהדתם.
המבקרים מצליחים לגייס צעירים רבים לתוכנית "שגרירי השלום".
הצעירים לא יודעים שהם משמשים כמרגלים בקרב בני האדם עבור המבקרים.
אחד הצעירים הוא טיילר, בנה של אריקה, שמתאהב בליסה, בתה של אנה.
ליסה מתחילה לפתח רגשות אנושיים בעקבות קשריה עם טיילר.
היא מגלה את תוכניתה האמיתית של אמה, ויחד עם ג'ושוע, רופא מבקר שאף הוא חבר בגיס החמישי, הם עוזרים לאריקה מבלי לעורר את חשדה של אנה.
במקביל, אנה פותחת בתוכנית נוספת, "החיים למעלה", בה היא בוחרת בני אדם שיעברו לגור בחלליות בין המבקרים.
אנה משתמשת בהם כדי ללמוד על המין האנושי ועורכת עליהם ניסויים.
אנה נעזרת בעיתונאי, צ'אד דקר, כדי לשלוט בדעת הקהל ולשכנע את בני האדם שהמבקרים רוצים רק בטובתם ושחברי הגיס החמישי הם טרוריסטים הפוגעים בחפים מפשע.
ואלרי, אישה אנושית, נכנסת להריון מריאן, מרגל חייזר שבגד באנה והצטרף לגיס החמישי.
אנה מגלה על ההריון ושולחת חיילים שחוטפים את ואלרי לחללית, שם היא יולדת תינוקת.
אנה הורגת את ואלרי ומשאירה את התינוקת בחללית.
אנה מטילה אלפי ביצים של חיילים מיוחדים שנועדו להילחם בבני האדם.
ה-FBI ממנה את אריקה לאחראית לביטחונם של אנה והמבקרים.
אנה סומכת על אריקה ומזמינה אותה ואת טיילר לארוחת ערב בחללית, במהלכה ליסה נותנת לאריקה חומר נפץ איתו היא משמידה את כל ביצי החיילים.
נוצרת מהומה בחללית ואנה מגלה שג'ושוע בגד בה.
ג'ושוע מבקש מאריקה לירות בו כדי שאנה תמשיך לבטוח בה.
הפרק האחרון לעונה מסתיים בכך שאנה מגלה שכל הביצים שלה הושמדו, היא נתקפת בזעם, ופונה מיד לשלב הבא בתוכניתה: היא משתמשת בטכנולוגיה שהופכת את השמיים לאדומים.
בעונה השנייה – אנה, מפקדת המבקרים גורמת לגשם אדום לרדת על כדור הארץ.
במשך ארבעה ימים היא איננה מגיבה לציבור והעולם כולו בכמיהה להבין מדוע השמיים נעשו אדומים.
לאחר ארבעת הימים מצהירה אנה בפני העולם כי הגשם האדום הצליח לתקן 100 שנות הרס של כדור הארץ (התחממות עולמית, שריפת יערות וכדומה).
זהו שקר נוסף שיתגלה בהמשך – הגשם נועד לזרוע זרחן בתושבי כדור הארץ ובסביבתו מפני שזהו החומר התורם להתרבות המבקרים.
במהלך העונה מגלה אריקה כי בזמן הריונה התעסקו המבקרים בעובר (טיילר) והוציאו חצי מהגנים שלו בדי אן איי, וזוהי בעצם הסיבה שבדיקת האבהות שנערכה לטיילר ואביו, ג'ו, יצאה שלילית.
דבר נוסף המתגלה הוא כי הסוכנת מאליק (שותפתה החדשה של אריקה) גם היא מבקרת, היא נחטפת על ידי הגיס החמישי שממשיך להתחזק ולאסוף אנשים במטרה לעצור את המבקרים מהשתלטות על כדור הארץ.
איש המוסד הישראלי עיליי כהן מקריב את עצמו למען המטרה ומוריש לאריקה את תפקיד ניהול הגיס החמישי בעולם.
בפרק הסיום של העונה, אנה רוצחת את אמה, כולאת את בתה, ליסה, שבגדה בה, ומכסה את בתה השנייה בעור זהה לליסה כך שתיראה כמוה ותזדווג עם טיילר.
לאחר הזיווג, רוצחת ליסה המדומה את טיילר.
בסצנת הסיום, אנה מצליחה בעזרת בתו של ריאן (שתהליך התבגרותה מואץ לאחר ניסוי שנערך בה) להשפיע עם ה"אושר" שלה, יכולת שליטה טלפתית ייחודית עד כה ל"מבקרים", גם על כל בני האנוש בעולם.
אריקה יוצאת החוצה ממחבואה ומגלה כי העולם כולו נתון לשליטתה של אנה, כולל ג'ק לאנדרי.
אליזבת מיטשל – סוכנת ה-FBI אריקה אוונס, מנהיגת הגיס החמישי.
מוריס צ'סטנאט – ריאן ניקולס, מבקר שהצטרף לגיס החמישי.
נשלח לכדור הארץ מספר שנים לפני נחיתת החלליות כדי לרגל עבור המבקרים.
בעונה השנייה, מת על ידי בתו.
ג'ואל גרטש – האב ג'ק לנדרי, כומר המתנגד למבקרים ומדבר נגדם.
במחצית העונה השנייה, מאבד את סמכותו ככומר.
לוגן הופמן – טיילר אוונס, בנה של אריקה.
נהרג על ידי כפילה של ליסה בסיום העונה השנייה.
לורדס בנדיקטו – ואלרי סטיבנס, ארוסתו של ריאן.
נכנסה ממנו להריון וילדה בת חצי-אנושית חצי-מבקרת.
נהרגה על ידי אנה בניסיון לגרום לריאן לשתף עימה פעולה בשנית.
מורנה בקארין – אנה, מנהיגת המבקרים, המלכה של כל המבקרים מספינות האם.
בתה של דיאנה ואמה של ליסה.
צ'ארלס מאז'ר – קייל הובס, מתנקש מבוקש.
אחד החברים הראשונים במחתרת הגיס החמישי.
המבקרים מנסים לגרום לו לשתף איתם פעולה.
לורה ונדרוורט – ליסה, בתה של אנה וחברתו של טיילר.
מתנגדת לאמה בסתר עד שאנה מגלה על בגידתה וכולאת אותה.
סקוט וולף – צ'אד דקר, עיתונאי ומגיש תוכנית טלוויזיה.
מנהיגת המבקרים אנה מתראיינת אצלו ומשתמשת בו לקידום מטרותיהם של המבקרים.
מצטרף בעונה השנייה לגיס החמישי.
כריסטופר שייר – מרקוס, יד ימינה של אנה.
שותף לכל תוכניותיה ונאמן לה.
מארק הילדרת' – ג'ושוע, רופא מהצוות הרפואי של ספינת המבקרים בניו יורק.
לאחרה שנורה, איבד זמנית את זכרונו ועבר לצד המבקרים לתקופה קצרה.
דייוויד ריצ'מונד-פק – ג'ורג'י סאטון, חבר הגיס החמישי שכל משפחתו נרצחה בידי המבקרים.
בניסיון להציל את ריאן מספינת המבקרים, הוא נלכד ובוחר במוות מאשר לגלות את מטרותיהם של הגיס החמישי.
רורק קריצ'לו – פול קנדריק, המפקח על אריקה ב-FBI.
חושד באריקה על מעורבותה בגיס החמישי, ומתגלה כחבר בארגון מחתרתי סודי נגד המבקרים.
אלן טודיק – דייל מדוקס, מבקר.
סוכן אף-בי-איי ושותפה הראשון של אריקה בסדרה.
נלקח לספינת האם לאחר שאריקה מגלה את האמת על המבקרים ועליו.
שם הוא מספר עליה לג'ושוע שמחליט להיעזר בה והורג את דייל.
רקהה שארמה – סריטה מאליק, מבקרת.
סוכנת אף-בי-איי והשותפה השנייה של אריקה.
כשאריקה מגלה את זהותה היא חוטפת אותה אל מקום המחבוא של המחתרת, שם חוקרים אותה לגבי כוונות המבקרים, מענים והורגים אותה.
סקוט היילנדס – האב טרוויס, כומר זקן העובד באותה כנסייה בה מטיף האב לאנדרי.
בשיחותיו עם לאנדרי, נראה כי הוא נוטה לצידם של המבקרים.
לקסה דויג – ד"ר ליאה פרלמן, רופאה מבקרת שטיפלה בולארי.
ניקולס ליאה – ג'ו אוונס, בעלה לשעבר של אריקה שעזב לאחר שבבדיקת דם התברר כי טיילר אינו ילד שלו.
מנסה להתחבר מחדש למשפחתו לאחר שהתגלה כי המבקרים טיפלו ב-DNA של טיילר.
בעונה שנייה נקלע באמצע חילופי אש ונהרג.
ג'יין באדלר – דיאנה, אמה של אנה.
הייתה מלכת המבקרים לפני אנה, אך כעת כלואה בתוך ספינת האם, כאשר רק אנה (ומאוחר יותר ליסה) מודעות לקיומה.
בסיום העונה, דיאנה נחשפת לכל המבקרים אך נרצחת על ידי אנה מיד.
ברט האריסון – סידני מילר, ביולוג מהפכן.
אריקה מצאה אותו בעקבות ניסיונה להבין את פשר השמיים האדומים וצירפה אותו לגיס החמישי.
עודד פהר – איליי כהן, סוכן מוסד לשעבר, מנהיג קבוצה של חברי גיס החמישי מכל העולם.
נהרג בזמן החטיפה המבוימת של אריקה ומוריש לה את תפקידו כמנהיג הגיס החמישי העולמי.
ג'יי קרנס – כריס בולינג, סוכן אף-בי-איי ושותפה השלישי של אריקה.
חשד שאריקה תומכת בגיס החמישי ועקב אחריה.
בסוף העונה השנייה התגלה שכריס חבר בארגון מחתרתי סודי נגד המבקרים.
אונה גראוור – קרי, עיתונאית שמצטרפת לצ'אד דקר בהגשת תוכנית הטלוויזיה שלו ומדברת בה נגד המבקרים.
צ'אד גורם לפיטוריה בעקבות בקשתה של אנה.
מארק סינגר – לארס טרמונט (הופעת אורח בסוף עונה שנייה).
חבר בארגון מחתרתי סודי של בכירי ממשל וצבא נגד המבקרים.
במאי 2011 הודיעה רשת ABC כי הסדרה לא תמשיך לעונה שלישית.
V אוסטרליה הייתה חברת תעופה אוסטרלית, החברה הפעילה טיסות מאוסטרליה ללוס אנג'לס ואבו דאבי.
החברה החלה לפעול ב-27 בפברואר 2009, והתמזגה עם חברת התעופה וירג'ין אוסטרליה ב-7 בדצמבר 2011.
+ בעת המיזוג היו בצי V אוסטרליה המטוסים הבאים:כלי טיסבשירותנוסעיםJPYסה"כבואינג 777-300ER5 33 40 280 361
Va Va Voom (בעברית: וה וה וום; מצרפתית: הוא מלא אנרגיה) הוא שיר של הזמרת הטרינידדית ניקי מינאז'.
השיר יצא לאור ב-12 בספטמבר 2012 כסינגל החמישי מאלבום האולפן השני של מינאז', Pink Friday: Roman Reloaded.
השיר תוכנן תחילה לצאת לאור כסינגל הראשון מהאלבום, אך הוצאתו נדחתה ובמקומו יצא לאור הסינגל Starships.
לאחר מכן הוחלט להוציא את השיר כסינגל מהאלבום כחלק מקידום ההוצאה המחודשת של האלבום, Pink Friday Roman Reloaded: The Re-Up.
הקליפ לשיר צולם בלוס אנג'לס ב-21 בדצמבר 2011 ופורסם ב-26 באוקטובר 2012.
VY בכלב גדול הוא על-ענק אדום בקבוצת הכוכבים כלב גדול.
הוא גם כוכב משתנה סדיר למחצה בעל זמן מחזור של 956 ימים.
VY בכלב גדול הוא אחד מהכוכבים הגדולים והבהירים ביותר הידועים כיום.
הרדיוס שלו הוא 120 ± 1,420 רדיוסי שמש והבהירות המוחלטת שלו היא 7.96- בממוצע.
לשם המחשה, אילו הוא היה מוצב במרכז מערכת השמש שלנו, הוא היה משתרע עד מעבר למסלולו של צדק ואולי אף שבתאי, תלוי בהערכות השונות של רדיוסו.
מרחקו מכדור הארץ הוא 3,840 שנות אור.
התצפית הראשונה הידועה של VY בכלב גדול מתועדת בקטלוג הכוכבים של ז'רום לאלנד, ב-7 במרץ 1801, ובו נראה VY בכלב גדול ככוכב מדרגת בהירות 7. מחקרים נוספים מהמאה ה-19 שעסקו בבהירותו של הכוכב הראו שהכוכב נעלם עוד לפני 1851. מאז 1847 הכוכב ידוע ככוכב אדום.
תצפיות במאה ה-19 הראו שהוא כוכב כפול, אך תצפיות חזותיות מ-1957 ברזולוציה גבוהה והדמיה משנת 1998 הוכיחו כי ל-VY בכלב גדול אין כוכב מלווה.
V הוא אלבום האולפן החמישי של להקת הפופ רוק האמריקאית מארון 5. האלבום יצא לאור ב-28 באוגוסט 2014 דרך חברות התקליטים אינטרסקופ רקורדס ו-222. בהקלטת אלבום זה השתתף קלידן הלהקה, ג'סי קרמייקל, שיצא להפסקה בשנת 2012 ולא השתתף בהקלטת האלבום הקודם של הלהקה, Overexposed.
הסינגל הראשון מהאלבום, Maps, יצא לאור ב-16 ביוני, כשלושה חודשים לפני הוצאת האלבום, והגיע למקום השישי במצעד הסינגלים של ארצות הברית, בילבורד הוט 100. האלבום פורסם לרכישה מוקדמת בחנות ה-iTunes ב-28 ביולי 2014, יחד עם הוצאתו של הסינגל השיווקי הראשון מהאלבום, it was always you
ב-22 באוגוסט יצא לאור הסינגל השני מהאלבום, Animals.
וב-14 בינואר יצא הסינגל השלישי, Sugar.
VX בקשת (VX Sagittarii) הוא כוכב היפר-ענק אדום משתנה סדיר למחצה הנמצא במרחק של 1,500 פארסק (5,150 שנות אור) מכדור הארץ בקבוצת הכוכבים קשת.
עם רדיוס של בין 1,350 ל 1,940 רדיוסי שמש, VX בקשת הוא אחד מהכוכבים הגדולים ביותר הידועים לאנושות.
VTB ארנה — האצטדיון המרכזי של דינמו על שם לב יאשין הוא אצטדיון רב תכליתי במוסקבה, בירת רוסיה.
המתחם כולל היכל סגור המארח משחקי הוקי קרח ומתאים אף למשחקי כדורסל וכדורעף שנחשב לאחד ההיכלים הגדולים ברוסיה (אף שבמוסקבה לבדה יש היכלים גדולים ממנו) ואצטדיון כדורגל בתוך מעטפת מבנית משותפת הכוללת חזיתות משומרות מאצטדיון דינמו הישן.
צמוד לו פועל גם מרכז קניות, מרכז בידור, בנייני משרדים, בנייני דירות, מרכז מסחרי, חנייה תת-קרקעית עבור 700 רכבים ומהווה חלק מרובע "VTB פארק ארנה" המכיל מלון 5 כוכבים (Hyatt Regency Moscow Petrovsky Park) ורובע עסקים.
סך ההשקעה מוערך בכ-$1.5 מיליארד דולר.
עוד לפני פתיחתו המתחם כבר זכה בשלל פרסים בינלאומיים.
היכל הספורט במתחם VTB ארנה התמודד על הזכות לארח את תחרות הפיינל פור של היורוליג, בשנת 2019, אך ללא הצלחה.
ב-29 בנובמבר 2018 הוענק למתחם רישיון תפעול והאצטדיון קיבל את השם "VTB ארנה — האצטדיון המרכזי של דינמו על שם לב יאשין".
היכל הקרח נפתח כבר באמצע דצמבר 2018 ובו דינמו החלה לערוך אימונים.
ב-4 בינואר 2019 כבר אירחה בו משחק במסגרת ליגת ההוקי הקונטיננטלית.
מגרש הכדורגל היה אמור להיפתח ב-10 במרץ 2019 כשתוכנן שדינמו תארח את הדרבי של מוסקבה נגד ספרטק במסגרת מחזור 19 של ליגת העל הרוסית בכדורגל.
אבל מצבו הרע של הדשא אילצו לדחות את הפתיחה עד להשלמת השתלה מחדש של הדשא.
ב-2 באפריל 2019 מינהלת ליגת העל הרוסית הודיעה כי האצטדיון נבחר לארח את הסופר קאפ הרוסי, ב-6 ביולי 2019. ב-16 במאי 2019 נודע שהאצטדיון כשיר למשחק המחזור ה-30 של הליגה, בין דינמו מוסקבה לארסנל טולה.
מועמדות לאירוח משחקי מונדיאל 2018
האצטדיון נכלל ברשימת האצטדיונים המועמדים לארח את מונדיאל 2018, עם אפשרות לאירוח משחק הפתיחה בו בעוד אצטדיון לוז'ניקי יארח את גמר הטורניר ובמסגרת זאת הוצע כי יכיל עד 45,000 מקומות.
ברם, בספטמבר 2012, FIFA פרסמה את רשימת האצטדיונים הסופית, כש-VTB ארנה כבר נעדר מהרשימה.
ההחלטה לא היוותה הפתעה לאחר שהושלמה בנייתו של אוטקריטיה ארנה כבר בשנת 2014 בעוד ב-VTB ארנה טרם השלימו את הבנייה.
כמו כן לאחר שנדחה מבין האצטדיונים הרוסיים באזור מוסקבה שנכללו באירוח המונדיאל, האצטדיון תוכנן מחדש בקיבולת נמוכה יותר ובמאמץ להישאר בגבולות החזיתות ההיסטוריות של אצטדיון דינמו הישן.
אצטדיון דינמו הישן נסגר להריסה בשנת 2008, VTB ארנה החדש נבנה במקומו.
העיצוב הסופי של האצטדיון החדש נעשה על ידי דוד מאניקה מחברת מאניקה אדריכלות, ובנייתו החלה בפועל בשנת 2014 והבנייה הסתיימה בספטמבר 2018.
הפרויקט קיבל את השם VTB ארנה, והוא נמצא בבעלות VTB, שמשכירה את המתחם לאגודת הספורט של דינמו לשימוש מועדון הכדורגל דינמו ומועדון ההוקי דינמו.
אצטדיון הכדורגל הוא בעל קיבולת של 25,716 (אף שבמקור תוכנן להכיל 45,000).
המתחם כולל גם אולם ספורט סגור (לכדורסל או הוקי קרח) בעל תכולה של 12,000 שניתן להרחיבו ל-15,000 מושבים.
ב-17 בפברואר 2019 היכל הכדורסל של הארנה אירח את משחק האולסטאר של הליגה המאוחדת של VTB ואירח אותו גם ב-16 בפברואר 2020. באוקטובר 2020 האצטדיון אירח לראשונה את גמר הגביע הרוסי ברוגבי בין קרסני יאר קרסנויארסק לקבוצת יניסיי-STM.
ב-14 בפברואר 2021 היכל הכדורסל אירח את משחק האולסטאר של הליגה המאוחדת של VTB.
האצטדיון נבחר לארח בנובמבר 2022 את גמר ליגת העל המזרח אירופית, היא אליפות רוסיה בפוטבול.
העיצוב הראשוני לאצטדיון הוצע על ידי האדריכל ההולנדי אריק ואן אגראט, שעיצב מבנים מודרניים רבים ברוסיה ובגרמניה.
חזונו כלל שילוב של אצטדיון כדורגל עם היכלי הוקי קרח וכדורסל, שקיבל את אישור הרשויות במוסקבה.
העיצוב הסופי שהוגש לבסוף, דמה מאוד לזה של ואן אגראט והוגש על ידי דוד מאניקה מחברת "מאניקה אדריכלות".
Vaadin היא פלטפורמת קוד פתוח לפיתוח יישומי אינטרנט.
פלטפורמת Vaadin כוללת מערך רכיבי אינטרנט, ספריה אינטרנטית של Java ומערכת כלים ומתחילים.
מוצר הדגל של Vaadin (בעבר Vaadin Framework) מאפשר חילול ממשקי משתמש אינטרנט HTML5 באמצעות שפת התכנות Java.
הפלטפורמה החלה את דרכה בשנת 2001 כחלק מפיתוח של חברה פינית בשם IT Mill שבאותה תקופה ייצרה אפליקציות ללקוחות.
על מנת לפתח את היישומים באופן יעיל יותר, IT Mill פיתחה החברה פלטפורמה שתסייע בבניית האפליקציות.
בשלב הראשון בנתה החברה את המוצר לשימושה הפנימי.
בשנת 2002 החליטה IT Mill על שחרור הגרסה הראשונית של הפלטפורמה ברישיון קוד פתוח בשם "Millstone 3".
עד שנת 2005 המשיכה IT Mill לשחרר גרסאות של "Millstone 3", בשלב זה פיתוח הפלטפורמה התקדם ונוספה עליו שכבה של טכנולוגיית AJAX.
בעקבות כך הוחלט על שכתוב צד לקוח וצד שרת.
שינוי זה סייע בכך שהשינויים בגרסאות הבאות היו שוליים.
שנת 2006 הביאה שינוי גדול נוסף בצד לקוח על מנת להתאימו לתכונות חדשות של AJAX והגרסה שוחררה בשם "IT Mill Toolkit 4".
השינוי כלל הוספה של JavaScript ובעקבות כך היה קשה להמשיך לתחזק ולהרחיב את הגרסה הזו.
מסיבה זו בשנת 2007 הוחלט להוריד את ה-JavaScript ולהחליף אותו ב-GWT ,שינוי זה הוביל לכתיבתו מחדש של צד לקוח וגרסה חדשה יצאה בשם "IT Mill Toolkit 5".
בשנת 2009 IT Mill שחררה גרסה "Toolkit 6" ושמה שונה ל- Vaadin.
בשנת 2010 המותג Vaddin היה מוכר בציבור יותר משם החברה (IT Mill) מסיבה זו החליטה החברה לשנות את שמה ולאמץ את שם החברה.
בשנת 2013 יצאה גרסה 7. בגרסה זו הכניסו את GWT כחלק מהמערכת.
בנוסף, הוסיפו תכונות חדשות ושיפרו את המערכת בהתאם למשובים מהקהילה של Vaadin.
בשנת 2017 שוחררה מגרסה 8. השינויים העיקריים נבעו בעיקר משיפורים של JAVA גרסה 8. הגרסה עברה התאמה מלאה ל-JAVA 8 ושיפור של ה-API.
בשנת 2018 שוחררה גרסה 10 (גרסה 9 לא הייתה קיימת).
היה זה השינוי המשמעותי ביותר בהיסטוריה של Vaadin.
השינוי כלל שכתוב של הרכיבים ושכבת התקשורת.
בשנת 2019 שוחררה גרסה 13 (בתא) הכוללת שיפורים קטנים ותיקון תקלות.
הרכיבים של Vaadin הם קבוצה מקיפה של רכיבי אינטרנט המיועדים למפתחי אתרי אינטרנט.
בעזרת הרכיבים אלו ניתן לבנות בקלות יחסית אתר אינטרנט.
רכיבי Vaadin מותקנים בדרך כלל עם npm או bower.